| Artikkelen inngår i serien om
**Oldtidens Egypt** |
| --- |
|  |
| **Egyptisk kronologi** |
|  |
| **Liste over faraoer** |
|  |
| **Førdynastisk tid** |
|  |
| **Protodynastisk tid** |
|  |
| **Tidlig dynastisk tid** |
| 1. egyptiske dynasti2. egyptiske dynasti |
| **Det gamle rike** |
| 3. egyptiske dynasti4. egyptiske dynasti5. egyptiske dynasti6. egyptiske dynasti |
| **Første mellomepoke** |
| 7. egyptiske dynasti8. egyptiske dynasti9. egyptiske dynasti10. egyptiske dynasti11. egyptiske dynasti (*Kun i Teben*) |
| **Mellomriket** |
| 11. egyptiske dynasti (*Hele Egypt*)12. egyptiske dynasti13. egyptiske dynasti14. egyptiske dynasti |
| **Andre mellomepoke** |
| 15. egyptiske dynasti16. egyptiske dynasti17. egyptiske dynasti |
| **Det nye rike** |
| 18. egyptiske dynasti19. egyptiske dynasti20. egyptiske dynasti |
| **Tredje mellomepoke** |
| 21. egyptiske dynasti22. egyptiske dynasti23. egyptiske dynasti24. egyptiske dynasti25. egyptiske dynasti |
| **Senepoken** |
| 26. egyptiske dynasti27. egyptiske dynasti (persisk)28. egyptiske dynasti29. egyptiske dynasti30. egyptiske dynasti31. egyptiske dynasti(persisk) |
| **Gresk-romersk Egypt** |
| PtolemeerneRomersk Egypt |

**7. og 8. egyptiske dynastier** er også kombinert med 9. 10 og 11. dynasti (kun Teben) under gruppebetegnelsen den første mellomepoke i Egypt. 7. og 8. dynastier dateres omtrentlig fra 2181 til 2160 f.Kr.

Herskerne
---------

Herskerne i 7. og 8. dynastier består av en rekke med faraoer som er lite kjent grunnet en forvirrende tid i Egypts historie. De som er kjente i disse dynastiene er som følgende:

**7. dynasti**| Personnavn | Tronenavn | Kommentarer |
| --- | --- | --- |
| - | Netjerkare? | Denne figuren er muligens Nitokris, og om det er tilfelle kan han tilhøre 6. dynasti. |
| - | Menkare | - |
| - | Neferkare II | - |
| Nebi | Neferkare Neby | - |
| - | Djedkare Shemai | - |
| - | Neferkare Khendu | - |
| - | Merenhor | - |
| Seneferka | Neferkamin | - |
| - | Nikare | - |
| - | Neferkare Tereru | - |
| - | Neferkahor | - |

**7. dynasti**| Nomen | Prenomen | Kommentarer |
| --- | --- | --- |
| - | Neferkare Pepiseneb | - |
| - | Neferkamin Anu |  |
| Iby | Qakare Ibi | *Turinopapyrusen* oppgir regjeringstiden til to år, en måned og en dag |
| - | Neferkaure II | *Turinopapyrusen* oppgir et styre for to år og to måneder. |
| Khwiwihepu | Neferkauhor | *Turinopapyrusen* oppgir et styre på to år, en måned, og en dag. |
| - | Neferirkare | *Turinopapyrusen* oppgir et styre en og et halv år. |

Kilder
------

### Manetho

De tre kilder som har er den samlede kunnskapen om denne perioden er særdeles vanskelig å arbeide med. Den egyptiske oldtidshistorikeren Manethos fulle historie fra 200-tallet f.Kr. har ikke overlevd intakt, men er kjent gjennom andre skribenter som har sitert fra den. Beklageligvis, de to antikke historikerne som har sitert fra denne seksjonen, Sextus Julius Africanus og Eusebius av Cæsarea, har gitt inkonsekvente redegjørelser for begge dynastier. Africanus hevder at 7. dynasti besto av 70 konger som hersket over en periode på 70 dager i Memfis, og 8. dynasti besto av 27 konger som styrte i 146 år. Imidlertid har Eusebius nedtegnet at i løpet av 7. dynasti hersket fem konger i 75 dager og 8. dynasti omfattet fem konger som hersket i 100 år. 70 konger på 70 dager er vanligvis betraktet som en korrekt versjon av Manetho, men åpenbart ikke en pålitelig informasjon om verken antall eller tid. Det er tolket til å bety at faraoene for denne perioden var særdeles kortvarige, og bruken av det gjentagende tallet 70 kan være et hendig tall ettersom det var Manethos 7. dynasti. Ettersom Manetho ikke gir faktiske historiske data om denne perioden er det argumentert for at det 7. dynasti er fiktiv.

### *Turinopapyrusen* og *Abydoslisten*

To egyptiske dokumenter nedtegner navnene på Egypts faraoer, men navnene er ikke inndelt i dynastier. Kongene 42 og 56 på *Abydoslisten* kom til ved slutten av 6. dynasti og begynnelsen av 11. dynasti, og synes ikke å være fra 9. eller 10. dynasti. *Turinopapyrusen* er hardt ødelagt, og kan ikke bli lest uten store vanskeligheter. Imidlertid består fragmentet av hva som er antatt å være navnet til Nitokris, har to ødelagte navn og et tredje navn som åpenbart er det til Qakare Ibi, den 53 konge på *Abydoslisten*. Det synes å være gitt plass for ytterligere to konger før slutten av dynastiet. Det vil indikere at de manglende delene av *Turinopapyrusen* antagelig inneholdt konger i de 51 og 55 registre på *Abydoslisten*. Ettersom *Turinopapyrusen* utelater de første ni kongene på *Abydoslisten* mener forskeren W.C. Hayes at egypterne kan ha delt 7. og 8. dynasti på dette punktet.

Nedgang inn i kaos
------------------

Gitt at de fem navnene på faraoene fra denne perioden var Pepi IIs tronenavn *Neferkare* i deres egne navn, kan de ha vært etterkommere 6. dynasti som forsøkte å holde på en form for makt eller autoritet som hvilte på tidligere dynasti. En del av handlingene for de siste fire kongene i 8. dynasti er nedtegnet i deres påbud til Shemay, en vesir fra denne perioden, skjønt kun Qakare Ibi kan bli knyttet til noen monumental konstruksjon. Hans pyramide har blitt funnet ved Saqqara i nærheten av Pepi II og som sine forgjengere hadde pyramidetekster innrisset på dens vegger.

Hvor mange konger som faktisk eksisterte i denne perioden er uklart, men det er åpenbart at på denne tiden var det gradvis på vei mot et sammenbrudd for den sentrale autoriteten i Egypt. Herskerne i disse dynastiene var basert i Memfis; med unntaket av kongene i det siste 8. dynasti, alt hva som er kjent om de fleste av disse herskerne er deres navn. Denne gruppen av konger ble til sist veltet av en rivaliserende gruppe, 9. dynasti som var basert i Herakleopolis Magna.

Se også
-------

* Liste over faraoer

Referanser
----------

1. ↑  Shaw, Ian, red. (2000): *The Oxford History of Ancient Egypt*. Oxford University Press. ISBN 0-19-815034-2. s. 480
2. 1 2  Foredelingen mellom dynastiene er på antagelsen at ni konger som er utelatt i Turinopapyrusen er hva som skiller de to dynastiene.
3. ↑  Beckerath, J. von (1962): «The Date of the End of the Old Kingdom of Egypt», *JNES* **21**, s. 143
4. 1 2 3  Beckerath, op. cit. s. 143
5. ↑  Grimal, Nicolas (1988): *A History of Ancient Egypt*. Librairie Arthéme Fayard, s. 138
6. ↑  Abydos King List
7. 1 2  Smith, W. Stevenson (1971): «The Old Kingdom in Egypt and the Beginning of the First Intermediate Period» i: Edwards, I.E.S (red.), et al.: *The Cambridge Ancient History," bind I, del 2, Cambridge University Press, New York, s. 197*
8. ↑  Piccione's King Lists
9. 1 2  Grimal, Nicolas (1988): *A History of Ancient Egypt.* Librairie Arthéme Fayard, s. 140.

Litteratur
----------

* Björman, Gun (1981): *De gamla egyptierna*, Stockholm: Natur och kultur

Eksterne lenker
---------------

* «Manetho’s Seventh and Eighth Dynasties: A Puzzle Solved»
* «Seventh Dynasty of Egypt», *Crystalinks*
* «Dynasties VII & VIII», *Phouka*